Ferdinand Inkey
Ferdinand baron Inkey Pallinski (Rasinja, 1829. - 1890.) je bio zastupnik u Hrvatskom i Ugarskom saboru, kandidat za bana. Školovao se u Beču (Therresianumu), studirao pravo, a u vojnoj službi je postigao čin husarskog natporučnika. Nakon 1849. preuzeo je upravljanje porodičnim posjedima. U saboru je 1861. zastupao kotar Koprivnica, a 1868 .- 1871. kotar Ludbreg, bio je i zastupnik 1872. - 1875. kao vladin predloženik. Godine 1875. podijeljeno mu je baronatstvo. U Hrvatskom saboru je 1881. bio aktivan kao član odbora za trgovinu, obrt, komunikacije i javne radove, a iste je godin izabran i kao zastupnik u zajedničkom Hrvatsko-ugarskom saboru. Bio je kandidat za hrvatskog bana 1883. godine, a 1884. zastupnik Hrvatske u Gornjoj kući Ugarskog sabora. Posljednji put zastupnik u Hrvatskom saboru je bio od 1887. do smrti kao virilista. Studirao je pravo, a naslijedio je očevo imanje Rasinja. Bio je jedan od osnivača Hrvatsko-slavonskog privrednog društva.